የዕምነት ተቋማት  ህብረተሰቡ ለልማት ቆርጦ እንዲነሳ ማስተማር እንደሚገባቸው ተመለከተ
አዲስ አበባ፤ 18/2005 (ዋኢማ) – የዕምነት ተቋማት ህብረተሰቡ ለልማት ቆርጦ እንዲነሳ በማስተማር የበኩላቸውን ሃላፊነት እንዲወጡ የጋምቤላ ሕዝቦች ብሔራዊ ክልላዊ መንግስት አሳሰበ፡፡የክልሉ ምክትል ርዕሰ መስረዳድር ኢንጂነር ኡሌሮ ኦፒየው “የሃይማኖት አክራሪነትና ዕንፈኝነት ለመከላከል መደረግ ባለበት ጉዳይ”  ለመመካከር በጋምቤላ ከተማ በተዘጋጀው የውውይት መድረክ ባደረጉት የመክፈቻ ንግግር እንደገለጹት በክልሉ የሚገኙ የተለያዩ ሃይማኖትና ዕምነት ተከታዮች ሃይማኖታዊ በልማቱ ዙሪያ ያላቸው ተሳትፎ መንግስት በታላቅ አድናቆት የሚያየው መሆኑን ገልፀዋል፡፡የዕምነት ተቋማቱ በመተባበር፣ በአንድነትና በመቻቻል መንፈስ በሌሎች ታላላቅ የልማት ስራዎች ላይ የበለጠ ተጠናክረው መስራት እንደሚጠበቅባቸውም አስረድተዋል፡፡ጥቅት ሰዎች ሃይማኖትን ሽፋን በማድረግ የሚያራምዱት የፖሊቲካ አጀንዳ ህገ መንግስቱን በግልፅ የሚጥስ ተግባር በመሆኑ የክልሉ መንግስት ይታገለዋል ብለዋል፡፡የውይይቱ ዓላማ  በህገ-መንግስቱ የተረጋገጠውን የዕምነት ነፃነት በአግባቡ ለመጠቀም እንዳይቻል ዕንቅፋት የሆኑ ጉዳዮችን ለመለየትና የጋራ መግባባት ለመፍጠር  መሆኑን አመልክተዋል፡፡የአገራችን ህዳሴ ወሳኝ ምዕራፍ በሚገኝበት በአሁኑ ወቅት የዕምነት ተቋማት በመልካም ስነ-ምግባር የታነፀ ትውልድ እንዲዳብርና ህብረተሰቡ ለልማት ቆርጦ እንዲነሳ በማስተማር ረገድ የበኩላቸውን ድርሻ እንዲወጡ ምክትል ርዕሰ መስተዳድሩ አሳስበዋል፡፡የክልሉ ርዕሰ መስተዳድር ልዩ ፀሃፊ አቶ ጣሰው ታፈሰ በበኩላቸው በሰላማዊ መንገድ ተወዳድረው በምርጫ የተሸነፉ ፅንፈኛ ሃይሎች በሃይማኖት ሽፋን የሚያራምዱት የፖሊቲካ ፅንፈኝነት አደጋና አመለካካት ህብረተሰቡና የሃይማኖት ተቋማት በፅኑ ሊታገሉት እንደሚገባ አስገንዝበዋል፡፡ውይይቱን ተሳተፉት የክልሉ ሃይማኖት ተቃማት ምክር ቤት ሰበሳቢና በኦርቶዶክስ ተዋህዶ ቤተክርስትያን የጋምቤላና ደቡቡብ ሱዳን አህጉረ  ሰበከት ዋና ስራ አስኪያጅ ቆሞስ አባ ተክላሃይማኖት በሰጡት አስተየየት በቅርቡ በአገራችን ብሎም በክልሉ የሚታየው አክራሪነት ሃይማኖታዊ ተልእኮ የሌለው ከመሆኑም ባሻገር  የሰላምና የልማት ጠንቅ በመሆኑ ሁሉም ሊታገለው ይገባል ብለዋል።የጋምቤላ ከተማ ነዋሪ የሆኑት ሽህ ሲራጅ አማን በበኩላቸው የአክራሪዎች ጸረ ሰላም ሰራና ባንድራ ማቃጠል ከእምነታቸው ወጪ በመሆኑ እንደሚያወገዙትና ከመንግስት ጋር በመሆን እንደሚታገሉት አረጋግጠዋል፡፡በፌዴራል ጉዳዮች ሚኒስቴር የሃይማኖቶችና ዕምነቶች ጉዳይ ዳይሬክቶሬ፣ በጋምቤላ ክልል የሃይማኖት ተቋቋማት ምክር ቤትና  ከክልሉ ፀጥታና አሰተዳደር ጉዳዮች ቢሮ  ጋር በመተባበር በተዘጋጀው ውይይት በክልሉ የሚገኙ ሃይማኖትና የመንግስት አመራሮች ፣ ሠራተኞችና የተለያዩ የህብረተሰብ ክፍሎች ተካፋይ መሆናቸውን የዘገበው ዋልታ ኢንፎሜሽን ማዕከል ነው፡፡